## Program posebnog dijela državnog stručnog ispita za državne službenike u tijelima državne uprave ustrojenim za geodetske i katastarske poslove

### NN 26/2000 (3.3.2000.), Program posebnog dijela državnog stručnog ispita za državne službenike u tijelima državne uprave ustrojenim za geodetske i katastarske poslove

# DRŽAVNA GEODETSKA UPRAVA

**522**

Na temelju članka 87. stavka 2. Zakona o državnim službenicima i
namještenicima i o plaćama nositelja pravosudnih dužnosti (»Narodne novine«, br. 74/94, 86/94 i 7/95) i članka 48. stavak 3. Zakona o
sustavu državne uprave (»Narodne novine«, br. 75/93,
48/99 i 15/00), ravnatelj Državne geodetske uprave donosi

## PROGRAM

### POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE U TIJELIMA DRŽAVNE UPRAVE USTROJENIM ZA GEODETSKE I KATASTARSKE POSLOVE

I.

Po ovom Programu poseban dio državnog stručnog ispita (dalje: ispit) polažu
osobe koje imaju obvezu polaganja ovog ispita za državne službenike u tijelima
državne uprave ustrojenim za geodetske i katastarske djelatnost.

II.

Ispit se polaže pismeno i usmeno.

Pismeni dio ispita sastoji se od izrade radnih zadaća iz geodetskih odnosno
katastarskih poslova, a u okviru poslova za koje se osposobljava osoba koja
polaže ispit.

Usmeni dio ispita sastoji se od provjere znanja iz pismene zadaće i provjere
znanja o poslovima na kojima radi, odnosno za koje se osposobljava osoba koja
polaže ispit.

III.

Ispit obuhvaća sljedeće predmete:

1. Državna izmjera (osnovni geodetski radovi, topografska izmjera i izmjera
i označavanje državne granice)

2. Geodetski planovi i karte (kartografske projekcije, geodetski koordinatni
sustavi te izrada i održavanje katastarskih planova i karata)

3. Katastar nekretnina (određivanje katastarskih prostornih jedinica,
katastarska izmjera, izrada i održavanje katastarskog operata
i zemljišna knjiga)

4. Registar prostornih jedinica (vrste prostornih jedinica, osnivanje i
vođenje registara)

5. Katastar vodova (izrada i vođenje katastra vodova)

6. Geodetski radovi za posebne potrebe (posebne geodetske podloge za
prostorno planiranje, elaborati o iskolčenju
građevina, iskolčenja građevina i kontrolna geodetska
mjerenja u izgradnji i održavanju građevina).

IV.

Za gradivo iz točke III. ovog Programa određuju se ovi pravni izvori:

1. Zakon o državnoj izmjeri i katastru nekretnina (Narodne novine, broj
128/99)

2. Zakono zemljišnim knjigama (Narodne novine,
broj 91/96)

3. Zakon o vlasništvu i drugim stvarnim pravima (Narodne novine, broj 91/96)

4. Zakon o prostornom uređenju (Narodne novine, broj 30/94 i 68/98)

5. Zakon o gradnji (Narodne novine, broj 52/99

6. Zakon o hidrografskoj djelatnosti (Narodne novine, broj 68/98)

7. Zakon o poljoprivrednom zemljištu (Narodne novine, broj 54/94, 48/95,
19/98 i 105/99)

8. Zakon o komasaciji (Narodne novine, broj 10/79, 21/84 i 5/87)

9. Zakon o izvlaštenju (Narodne novine, broj 9/94 i 35/94)

10. Zakon o naseljima (Narodne novine, broj 54/88)

11. Zakon o javnim cestama (Narodne novine, broj 100/96)

12. Zakon o šumama (Narodne novine, broj 52/90, 5/91, 61/91 i76/93)

13. Zakon o vodama (Narodne novine, broj 107/95)

14. Zakon o obrani (Narodne novine, broj 49/91 i 57/96)

15. Zakon o zaštiti tajnosti podataka (Narodne novine, broj 108/96

16. Zakon o upravnim pristojbama (Narodne novine, broj 8/96, 131/97 i 68/98)

17. Zakon o autorskim pravima (Narodne novine, broj 9/99)

18. Zakon o hrvatskoj komori arhitekata i inženjera u graditeljstvu (Narodne
novine, broj 47/98)

19. Zakon o mjernim jedinicama (Narodne novine, broj 58/93)

20. Pomorski zakonik (Narodne novine, broj 17/94, 74/94 i 43/96)

21. Provedbeni propisi donijeti na temelju navedenih zakona koji se odnose
na geodetsku i katastarsku djelatnost.

V.

Poznavanje ispitne građe ispituje se ovisno od stupnja stručne spreme
odnosno zvanja osobe koja polaže ispit, a sukladno posebnoj uputi Državne
geodetske uprave.

VI.

Danom početka primjene ovog Programa prestaje važiti Program posebnog dijela
državnog stručnog ispita za državne službenike u tijelima državne uprave
ustrojenim za geodetske i katastarske poslove (»Narodne novine«, broj 12/96).

VII.

Kandidati koji su podnijeli prijavu do dana stupanja na snagu ovog Programa
polažu posebni dio državnog stručnog ispita po dosadašnjem Programu objavljenom
u »Narodnim novinama«, broj 12/96.

VIII.

Ovaj Program stupa na snagu osmog dana od dana objave u »Narodnim novinama«.

Zamjenik ravnatelja
**dr****. sc. Željko
Bačić**, v. r.

Ostalo, NN 26/2000-522